Advokater advarede medier

Da sagen mod Britta Nielsen kom frem, var hendes voksne børn, som er sigtet for hæleri i forbindelse med sagen, beskyttet af navneforbud i en måneds tid.

Men børnenes advokater mente dengang, at flere medier gik for tæt på i deres beskrivelser af sagen og de mistænkte.

Derfor advarede advokaterne i et brev flere medier om, at de kunne se frem til en politianmeldelse for at bryde navneforbuddet mod børnene.

Efterfølgende blev navneforbuddet i forhold til Britta Nielsens to døtre ophævet, og de stod selv frem på Kanal 5, hvor de fortalte, at de ikke kendte til deres mors påståede svindel.

Navneforbuddet i forhold til Britta Nielsens søn blev ophævet i forbindelse med grundlovsforhøret i november 2018, hvor sønnen blev varetægtsfængslet.